Mohamed Hussein Tantawi

Mohamed Hussein Tantawi (1935–2021) var en egyptisk feltmarskalk og politiker. Han var i perioden 1991–2012 Egypts forsvarsminister og øverstkommanderende for det egyptiske forsvaret med graden feltmarskalk.

Som leder for Det øverste militærrådet ble han de facto statsoverhode for landet ved Hosni Mubaraks avgang som president under Den egyptiske revolusjonen i 2011. Tantawi har blitt beskrevet som veldig lojal mot Mubarak.Aftenposten - Egypts nye sjef omtalt som «Mubaraks puddel» (12.2.2011) Han satt med makten frem til Mohammed Mursi inntrådte som landets nye, folkevalgte president 30. juni 2012. Maktovergangen foregikk fredelig, men det oppsto noen spenninger mellom militæret og de sivile myndighetene. Det øverste militærrådet fikk blant annet gjennomslag for endringer i grunnloven for å begrense presidentens makt over militæret, og forsøkte å oppløse den folkevalgte Folkeforsamlingen.Egypts president tar makten tilbake. Aftenposten 12. august 2012

12. august ble Tantawi avsatt som forsvarsminister og øverstkommanderende for forsvaret av president Mursi. Avsettelsen kan ha vært et grep for å overføre makt fra det militære til det sivile.Egypt President Mursi explains army chief replacement. BBC News 13. august 2012Mursi's surprising swipe at military power. BBC News 13. august 2012

Tantawi var den første egypter som fikk den militære graden feltmarskalk, og har deltatt i tre kriger mot Israel og den første Gulfkrigen i 1990-årene. Det har fra amerikansk hold blitt påstått at Tantawi er syv år eldre enn det som er hans offisielle fødselsår.

 Referanser 

 Eksterne lenker 


Kategori:Egypts presidenter
Kategori:Egyptiske politikere
Kategori:Personer fra Kairo